**Αθήνα:** 03.12.2024

**Αρ. Πρωτ.:** 1193

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συναντήσεις στελεχών ΕΣΑμεΑ με τον διοικητή της 6ης ΥΠΕ Πελοποννήσου, Ηπείρου, Ιονίων Νήσων και Δυτικής Ελλάδας**

*Η ΕΣΑμεΑ αφιερώνει τη φετινή 3η Δεκέμβρη, Εθνική και Παγκόσμια ημέρα ατόμων με αναπηρία στην ΥΓΕΙΑ και ρίχνει φως στα τεράστια προβλήματα που αντιμετωπίζουν τα άτομα με αναπηρία, με χρόνιες παθήσεις, με σπάνιες παθήσεις, τα μέλη των οικογενειών τους, στην αντιμετώπιση των θεμάτων υγείας τους στη χώρα.*

*Σε αυτό το πλαίσιο, εκπρόσωποι των οργανώσεων της ΕΣΑμεΑ σε όλη τη χώρα πραγματοποιούν συναντήσεις με τους διοικητές των Υγειονομικών Περιφερειών της χώρας, καταθέτοντας τα συμπεράσματα της μεγάλης έρευνας του Παρατηρητηρίου Θεμάτων Αναπηρίας της ΕΣΑμεΑ για την πρόσβαση των ατόμων με αναπηρία, χρόνιες και σπάνιες παθήσεις στην Υγεία, καθώς και τα συγκεκριμένα προβλήματα που αντιμετωπίζουν σε κάθε Υγειονομική Περιφέρεια.*

Στην έδρα της 6ης Υγειονομικής Περιφέρειας Πελοποννήσου, Ηπείρου, Ιονίων Νήσων και Δυτικής Ελλάδας στην Πάτρα, είχαν συνάντηση με τον διοικητή της ΥΠΕ η αντιπροσωπεία αποτελούμενη από τους: Χαροκόπο Αντώνη, Γ' αντιπρόεδρο ΕΣΑμεΑ, πρόεδρο Περιφερειακής Ομοσπονδίας Ατόμων με Αναπηρία Δυτικής Ελλάδας και Νοτ. Ιονίων Νήσων (ΠΟΜΑμεΑ ΔΕ και ΝΙΝ), Παναγοπούλου Βασιλική, γεν. γραμματέα ΠΟΜΑμεΑ ΔΕ και ΝΙΝ, Ιβάντσικ Λιάνα, οργανωτική γραμματέα ΠΟΜΑμεΑ ΔΕ και ΝΙΝ, Τασιούλη Γεώργιο, αναπλ. οργαν. γραμματέα ΠΟΜΑμεΑ ΔΕ και ΝΙΝ, Καραλή Νίκολαο, μέλος Γενικού Συμβουλίου ΕΣΑμεΑ, πρόεδρο Περιφερειακής Ομοσπονδίας Ατόμων με Αναπηρία ΠΟΜΑμεΑ Πελοποννήσου, Σωτήρη Κατσαρό, πρόεδρο Περιφερειακής Ομοσπονδίας Ατόμων με Αναπηρία Ηπείρου και Ν.Ι. Νήσων, Ανθή Λιάγκου, ταμία Περιφερειακής Ομοσπονδίας Ατόμων με Αναπηρία Ηπείρου και Ν.Ι. Νήσων.

Η αντιπροσωπεία συναντήθηκε με τον διοικητή Ηλία Θεοδωρόπουλο καθώς και με τους υποδιοικητές Δέντσικα Γεώργιο και Στασινόπουλο Βασίλειο.

Οι εκπρόσωποι του αναπηρικού κινήματος παρέδωσαν την έρευνα, ενημέρωσαν για τα προβλήματα που αντιμετωπίζουν τα άτομα με αναπηρία, χρόνιες και σπάνιες παθήσεις στις μονάδες υγείας της 6ης ΥΠΕ και συμφώνησαν σε περαιτέρω συνεργασία.

Επισυνάπτονται η [έρευνα](https://www.esamea.gr/el/article/paroysiasthkan-ta-apotelesmata-ths-ereynas-gia-thn-prosbash-twn-atomwn-me-anaphria-xronies-spanies-pathhseis-sthn-ygeia) και η [Διακήρυξη της 3ης Δεκέμβρη](https://www.esamea.gr/el/article/diakhryxh-ths-esamea-gia-thn-3h-dekembrh-2024-diekdikoyme-dhmosies-politikes-gia-ta-atoma-me-anaphria-me-xronies-hkai-spanies-pathhseis-kai-tis-oikogeneies-toys) για την Εθνική Ημέρα Ατόμων με Αναπηρία.

**Η ΕΣΑμεΑ στηρίζει κάθε εκδήλωση, κινητοποίηση, εορτασμό της σημερινής ημέρας που διοργανώνεται από συλλόγους, σωματεία, οργανώσεις ατόμων με αναπηρία, χρόνιες και σπάνιες παθήσεις σε όλη την Ελλάδα.**

**Η 3η Δεκέμβρη, Εθνική, βάση νόμου, Ημέρα ατόμων με αναπηρία, και Παγκόσμια Ημέρα, θεσμοθετημένη από τον ΟΗΕ, είναι ημέρα κοινωνικής λογοδοσίας, ελέγχου και δικαιωμάτων.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |